Κουροτρόφος

Η προσωνυμία Κουροτρόφος δινόταν κατά την ελληνική αρχαιότητα σε θεούς ή θεές για τους οποίους υπήρχε η πεποίθηση πως προστάτευαν τα νεογέννητα βρέφη καθώς και τα νεαρά άτομα. Μεταξύ των θεοτήτων που καλούνταν με αυτό το προσωνύμιο συμπεριλαμβάνονταν η ΕκάτηΕγκυκλοπαίδεια Μείζονος Ελληνισμού - Μ. Ασία: Εκάτη., η ΉραΘεογονία: ΉΡΑ., η Αθηνά, ο Απόλλων, ο ΕρμήςΟ θεός Ερμής., η Αφροδίτη, η Άρτεμις ( στην οποία οι μέλλουσες μητέρες αφιέρωναν τα ενδύματά τους αν ο τοκετός ήταν επιτυχημένος ), κλπ και συνήθως αναπαριστάνονταν μαζί με ένα μωρό στην αγκαλιά τους.

Με την ονομασία Κουροτρόφος  ήταν γνωστή και μια δευτερεύουσας σημασίας θεότητα της πόλης των Αθηνών, η οποία παρουσιαζόταν ως προστάτιδα των παιδιών και των νέων. Για τις λατρευτικές ανάγκες των πιστών της, είχε ανεγερθεί και ναός, το επονομαζόμενο Κουροτρόφιον.Γιάννης Λάμψας, Λεξικό του Αρχαίου Κόσμου, τ. Γ’, Αθήνα, εκδόσεις Δομή, 1984, 247. Μάλιστα, έχει διασωθεί αρχαία επιγραφή του 5ου π.Χ. αιώνα, στην οποία αναφέρεται το όνομά της, μεταξύ των θεοτήτων προς τιμή των οποίων είχαν πραγματοποιηθεί θυσίες. 	

Παραπομπές

Κατηγορία:Αρχαία ελληνική θρησκεία